За време немачког десанта на Дрвар, 25. маја 1944. године Миладинов Други батаљон Треће крајишке бригаде је имао задатак да заустави јаку немачку колону, која је из правца Ливна продирала ка Дрвару. Миладин се тада поново налазио на челу ударне групе. Њихов јуриш је био силовит и успели су да пресеку непријатељску колону, чиме су обезбедили дејство осталих снага и на тај начин одбије и одбаци немачке снаге у Ливно. Убрзо се поново истакао - 23. јуна у борбама на Црном врху, када је његова бригада била окружена на просотру Бугојно-Травник-Горњи Вакуф и била принуђена да води непрекидне борбе. Миладин се тада налазио на истуреном положају и упорно је одбијао немачке јурише.